**Proiect**

|  |
| --- |
| **Republica Moldova** |
| **GUVERNUL** |
| **HOTĂRÎRE** Nr. \_\_\_ din  \_\_\_\_\_\_\_\_\_\_\_\_\_\_\_\_\_2017 |
| **cu privire la aprobarea Planului sectorial anticorupție** **în domeniul protecției mediului pentru anii 2018-2020** |

În temeiul pct.28 din Planul de acțiuni pentru pilonii Strategiei naţionale de integritate şi anticorupţie pentru anii 2017–2020, aprobat prin Hotărîrea Parlamentului nr. 56 din 30 martie 2017 privind aprobarea Strategiei naţionale de integritate şi anticorupţie pentru anii 2017–2020 (Monitorul Oficial al Republicii Moldova nr. 216-228, 2017, art. 354), Guvernul **HOTĂRĂŞTE:**

1. Se aprobă Planul sectorial anticorupție în domeniul protecției mediului pentru anii 2018-2020 (se anexează).
2. Ministerul Agriculturii, Dezvoltării Regionale și Mediului:

va asigura monitorizarea implementării Planului sectorial anticorupție în domeniul protecției mediului pentru anii 2018-2020;

va prezenta Centrului Național Anticorupție, trimestrial, pînă la data de 15 a lunii următoare trimestrului de gestiune, rapoarte cu privire la mersul realizării Planului sectorial anticorupție în domeniul protecției mediului pentru anii 2018-2020 și va asigura publicarea acestora pe pagina web a ministerului.

1. Finanţarea acţiunilor prevăzute în Planul sus-menționat se va efectua din contul şi în limitele alocaţiilor aprobate în bugetele autorităţilor/instituţiilor publice implicate, precum şi din alte surse, conform legislaţiei în vigoare.
2. Controlul asupra executării prezentei hotărîri se pune în sarcina Ministerului Agriculturii, Dezvoltării Regionale și Mediului.

**Prim-ministru Pavel FILIP**

***Contrasemnează:***

**Ministrul agriculturii,
dezvoltării regionale şi mediului                                             Vasile BÎTCA**